Diari Oficial de la Generalitat Valenciana


Sumari del DOGV 5637, del 12-11-2007 (2007/13122)

Decret d'Alcaldia, de 5 de setembre de 2007, sobre creació de fitxers de caràcter personal.
-------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/09/05/(1)/dof/vci/html**

### Dades del document

Número de DOGV
:   5637

Data del DOGV
:   12-11-2007

Secció del DOGV
:   I. DISPOSICIONS GENERALS

Número del document
:   2007/13558


Data del document
:   05-09-2007

Organisme emissor
:   Ajuntament de Bétera

Tipus de document
:   Decret

Descriptors 

:   * Bétera
    * administració local
    * base de dades
    * legislació
    * dades personals

Decret d'Alcaldia, de 5 de setembre de 2007, sobre creació de fitxers de caràcter personal. [2007/13996]  
Vist expedient iniciat pel Departament d'Informàtica, per a la creació de fitxers automatitzats i no automatitzats, que contenen i processen dades de caràcter personal de titularitat d'este Ajuntament, així com tots els antecedents, informes i documents que hi consten.   
I. Fets  
I.1. Per Acord de la Junta de Govern Local d'este Ajuntament, d'11 de desembre de 2006, es va acordar iniciar l'expedient per a contractar els treballs d'adaptació de l'Ajuntament de Bétera a la Llei Orgànica de Protecció de Dades, i es va adjudicar el contracte a l'empresa Gesprodat, SL, per Acord de 28 de febrer de 2007.  
I.2. L'Ajuntament de Bétera té implantats uns sistemes d'informació dirigits a facilitar l'actuació administrativa i la resta de les seues funcions pròpies que donen lloc a la creació d'una sèrie de fitxers, automatitzats i no automatitzats, que recullen dades de caràcter personal.  
I.3. Segons l'expedient iniciat pel Departament d'Informàtica d'este Ajuntament, hi ha 18 fitxers que contenen dades de caràcter personal susceptibles de protecció segons establixen la Llei Orgànica 15/1999, de 13 de desembre, de Protecció de Dades de Caràcter Personal i el Reglament de Mesures dels Fitxers Automatitzats que continguen dades de caràcter personal.   
Cada un d'estos fitxers és sotmés a tractament per mitjà de sistemes informàtics, d'acord amb el detall que es dirà en la descripció que seguix.  
Estos fitxers són:  
1. Gestió de personal  
2. Servicis socials  
3. Foment i gestió d'ocupació  
4. Registre d'entrada i eixida de documents  
5. Tercers  
6. Cadastre  
7. Padró municipal i fiscal  
8. Gestió econòmica i comptable  
9. Urbanisme  
10. Policia local  
11. Educació i cultura  
12. Gestió d'associacions/Entitats locals  
13. Esports  
14. Jutjat de pau   
15. Biblioteca  
16. Gestió d'activitats/Joventut  
17. Cambres de vigilància  
18. Gestió OMIC  
II. Consideracions jurídiques  
II.1. La Llei Orgànica 15/1999, de 13 de desembre, de Protecció de Dades de Caràcter Personal, té com a objecte, entre altres, garantir i protegir, pel que fa al tractament de les dades personals, les llibertats públiques i els drets fonamentals de les persones físiques i, especialment, del seu honor i intimitat personal i familiar.  
La referida llei orgànica i la normativa que la desplega establixen la necessitat d'adoptar una disposició que regule la utilització dels fitxers ja existents en l'Ajuntament quan no es tinga la dita regulació, o adaptar la que existira.  
II.2. Els fitxers observats són de titularitat pública, i la seua creació és legítima, si no obligatòria, per resultar necessaris per a l'èxit de l'activitat de la corporació, i s'han de respectar les garanties establides per la Llei Orgànica de Protecció de Dades Personals per a la protecció de les persones.  
II.3. Segons l'article 20.1 de la llei orgànica, la creació, modificació o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent. Pertoca, en el cas de l'Ajuntament de Bétera, publicar la disposició general en el Diari Oficial de la Comunitat Valenciana.  
II.4. Així mateix, l'esmentat article 20, en l'apartat 2n assenyala que les disposicions per què s'acorde la creació o modificació dels fitxers, hauran d'indicar:  
a) La finalitat del fitxer i els usos previstos per a este.  
b) Les persones o col·lectius sobre els quals es pretenga obtindre dades de caràcter personal o que resulten obligats a subministrar-les.  
c) El procediment de recollida de les dades de caràcter personal.  
d) L'estructura bàsica del fitxer i la descripció dels tipus de dades de caràcter personal inclosos en este.  
e) Les cessions de dades de caràcter personal i, si és el cas, les transferències de dades que es prevegen a països tercers.  
f) Els òrgans de les administracions responsables del fitxer.  
g) Els servicis o unitats davant els quals pogueren exercir-se els drets d'accés, rectificació, cancel·lació i oposició.  
h) Les mesures de seguretat amb indicació del nivell bàsic, mitjà o alt exigible.  
Finalment, en les disposicions que es dicten per a la supressió dels fitxers, s'establirà el destí d'estos o, si és el cas, les previsions que s'adopten per a destruir-los.  
II.5. La creació d'estos fitxers ha de ser notificada a l'Agència de Protecció de Dades, que procedirà a inscriure'ls, segons l'article 26 de la llei en annex V.   
Vist el que s'ha determinat en l'article 20 de la Llei Orgànica 15/1999, de 13 de desembre, i en els articles 5, 7 i 8 del Reial Decret 1332/1994, de 20 de juny, conforme als quals ha de fer-se pública la resolució per la qual s'acorda la creació, modificació i supressió dels fitxers amb dades de caràcter personal, en relació amb la Llei 7/1985, de 2 d'abril, Reguladora de les Bases de Règim Local, actualment modificada per Llei 11/1999, de 21 d'abril, i per Llei 57/2003, de 16 de desembre, en relació amb el Reial Decret 2568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals i la resta de normativa concordant i d'aplicació en la matèria, esta Alcaldia resol:  
Primer  
Quedar assabentada d'expedient sobre creació de fitxers automatitzats i no automatitzats, que contenen i processen dades de caràcter personal de titularitat d'este Ajuntament, així com tots els antecedents, informes i documents que consten en este i en conseqüència:  
A) Crear els fitxers automatitzats i no automatitzats, que contenen i processen dades de caràcter personal de titularitat d'este Ajuntament, que a continuació s'enumeren:  
1. Gestió de personal   
1.1. Descripció: fitxer associat a un programa de gestió del personal que treballa en la corporació, sotmetent a tractament les dades personals necessàries per a l'expressada gestió.  
Este fitxer conté dades dels treballadors relatives a:  
Nom i cognoms  
DNI/NIF  
Direcció i telèfon  
Data, lloc de naixement i sexe  
Estat civil  
Nacionalitat  
Dades familiars  
Formació i titulacions  
Lloc de treball  
Mutualitat de Seguretat Social  
Dades econòmiques de nòmina  
Dades bancàries  
Ingressos, rendes  
Minusvalideses pròpies i dels membres de la seua família (tan sols a efectes de determinar la retenció d'IRPF)  
Incapacitats temporals (tan sols a efectes de gestionar les prestacions de la Seguretat Social o Mútua Patronal)  
La finalitat del tractament de les dades d'este fitxer és:  
Gestió de personal  
Gestió de nòmines i Seguretat Social  
Selecció i promoció del personal, oposicions i concursos  
Control horari.  
1.2. Nivell de protecció: el fitxer Gestió de personal inclou dades de salut (les relatives a minusvalideses del treballador o els seus familiars), per la qual cosa ens trobarem amb algunes de les dades compreses en els paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles en conseqüència, mesures de seguretat de nivell alt.  
2. Servicis socials   
2.1. Descripció: fitxer associat a un sistema de control administratiu dels arxius generats per les activitats que es realitzen de servicis socials, servici de gossera i del servici del circuit cultural, sotmetent a tractament les dades personals necessàries per a l'expressada gestió.  
Este fitxer conté dades dels habitants relatives a:  
Nom i cognoms  
DNI/NIF  
Direcció i telèfon  
Data i lloc de naixement i sexe  
Estat civil  
Nacionalitat  
Mutualitat de Seguretat Social  
Minusvalideses pròpies   
Dades de salut  
La finalitat del tractament de les dades d'este fitxer és:  
Gestió d'atenció a la família i a la infància.  
Servici d'arxius  
Servicis socials  
Servici de gossera  
Servici de circuit cultural  
2.2. Nivell de protecció: el fitxer Servicis socials inclou dades de salut (les relatives a minusvalideses i malalties), per la qual cosa ens trobarem amb algunes de les dades compreses en els paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles en conseqüència, mesures de seguretat de nivell alt.  
3. Foment i gestió d'ocupació  
3.1. Descripció: fitxer associat a un sistema de control administratiu dels documents rebuts per part dels aspirants a algun lloc de treball, sotmetent a tractament les dades personals necessàries per a l'expressada gestió.  
Este fitxer conté dades dels habitants relatius a:  
Nom i cognoms  
DNI/NIF  
Direcció i telèfon  
Data i lloc de naixement i sexe  
Estat civil  
Nacionalitat  
Formació i titulacions  
Lloc de treball realitzats  
Aficions  
Estils de vida  
Permisos de què disposa   
La finalitat del tractament de les dades d'este fitxer és: selecció de personal  
3.2. Nivell de protecció: el fitxer Foment i gestió d'ocupació inclou dades suficients que permeten obtindre una avaluació de la personalitat de l'individu, per la qual cosa ens trobarem amb algunes de les dades compreses en els paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles, en conseqüència, mesures de seguretat de nivell alt.  
4. Registre d'entrada i eixida de documents  
4.1. Descripció: fitxer associat a un sistema de control administratiu dels documents que entren o ixen de l'Ajuntament, sotmetent a tractament les dades personals necessàries per a l'expressada gestió.  
Este fitxer conté únicament dades de persones, físiques o jurídiques relatives a:   
Nom i cognoms  
NIF  
Direcció  
Telèfon  
Observacions  
La finalitat del tractament de les dades d'este fitxer és, com s'ha dit, el control administratiu dels documents que entren o ixen de la corporació.  
4.2. Nivell de protecció: les dades del fitxer Registre d'entrada i eixida de documents no es troben compreses en cap dels paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles, en conseqüència, ex articulo 4.1, únicament les mesures de seguretat de nivell mitjà.   
5. Tercers  
5.1. Descripció: fitxer associat a un sistema de control administratiu de les empreses que mantenen una relació de prestació de servicis amb l'ajuntament, sotmetent a tractament les dades personals necessàries per a l'expressada gestió.  
Este fitxer conté únicament dades de persones, físiques o jurídiques relatives a:   
Nom comercial  
Nom i cognoms  
CIF  
Direcció  
Telèfon  
Servici que presta  
La finalitat del tractament de les dades d'este fitxer és, com s'ha dit, el control administratiu de les empreses que presten un servici a la corporació.  
Actualment es troba inscrit en l'Agència de Protecció de Dades, un fitxer denominat Tercers; la inscripció indica que el fitxer té com a finalitat servir de suport als moviments de fons existents entre la corporació i altres persones físiques o jurídiques per raó de les relacions contractuals entre ambdós o pels ingressos que estos hagen d'efectuar a favor de la hisenda local. Este fitxer inscrit d'acord amb la descripció de la seua finalitat, podria mesclar dades heterogènies i amb distintes finalitats.   
A causa de les diferències entre tal fitxer inicialment inscrit i l'actual, es podria donar de baixa l'anterior i procedir a la inscripció de l'actual tractament.  
Tant la creació del nou com l'eliminació de l'antic comportaran la preceptiva publicació prèvia de disposició general en el Diari Oficial de la Comunitat Valenciana (articles 20-1 i 20-2 de la llei orgànica, vegeu annex V).  
5.2. Nivell de protecció: les dades del fitxer Tercers no es troben compreses en cap dels paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles, en conseqüència, ex articulo 4.1, únicament les mesures de seguretat de nivell bàsic.   
6. Cadastre  
6.1. Descripció: fitxer associat a un sistema de control administratiu dels immobles ubicats en la zona pertanyent a l'ajuntament, sotmetent a tractament les dades personals necessàries per a l'expressada gestió.  
Este fitxer conté únicament dades de persones, físiques o jurídiques relatives a:   
Informació de l'immoble  
Nom i cognoms  
DNI.  
Direcció  
Telèfon  
La finalitat del tractament de les dades d'este fitxer és: gestió del cadastre  
6.2. Nivell de protecció: les dades del fitxer Cadastre no es troben compreses en cap dels paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles, en conseqüència, ex articulo 4.1, únicament les mesures de seguretat de nivell bàsic.   
7. Padró municipal i fiscal  
7.1. Descripció: fitxer associat al padró municipal, que és el registre administratiu on consten els veïns del municipi sotmetent a tractament les dades personals necessàries per a això. El padró és d'administració obligatòria per a l'Ajuntament en virtut del que disposa la Llei 4/1996, de 10 de gener, en relació amb la Llei 7/1985, de 2 d'abril, Reguladora de les Bases del Règim Local.  
Este fitxer conté dades de persones físiques relatives a:  
Nom i cognoms  
Sexe  
DNI/NIF  
Direcció  
Telèfon  
Dades de familiars  
Nacionalitat  
Lloc i data de naixement  
La finalitat del tractament de les dades d'este fitxer és:  
- Gestió del padró d'habitants.  
Actualment es troba inscrit en l'Agència de Protecció de Dades, un fitxer denominat Padró municipal d'habitants; la inscripció indica que el fitxer té com a finalitat servir de registre públic fefaent dels residents i transeünts del terme municipal així com per a la confecció dels censos electorals i per a l'exercici de la funció estadística publica. Este fitxer inscrit d'acord amb la descripció de la seua finalitat, podria mesclar dades heterogènies i amb distintes finalitats.   
A causa de les diferències entre tal fitxer inicialment inscrit i l'actual, es podria donar de baixa l'anterior i procedir a la inscripció de l'actual tractament.  
Tant la creació del nou com l'eliminació de l'antic comportaran la preceptiva publicació prèvia de disposició general en el Diari Oficial de la Comunitat Valenciana (articles 20-1 i 20-2 de la llei orgànica, vegeu annex V).  
7.2. Nivell de protecció: la naturalesa de les actuals dades del fitxer Padró municipal que, d'altra banda, estan delimitades en l'article 16 de l'esmentada Llei 4/1996, de 10 de gener, fa que per a la protecció d'este fitxer siguen exigibles, ex articulo 4.1 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny, únicament les mesures de seguretat de nivell bàsic.  
8. Gestió econòmica i comptable  
8.1. Descripció: fitxer associat al programa de gestió econòmica, comptable i de cobraments i pagaments de l'Ajuntament, sotmetent a tractament les dades personals necessàries per a l'expressada gestió.  
Este fitxer conté dades de persones jurídiques i físiques. Les primeres no són objecte de protecció per la Llei Orgànica de Protecció de Dades de Caràcter Personal, i sí ho són les de les persones físiques; este fitxer conté dades d'estes relatives a :  
Nom i cognoms  
DNI/NIF  
Direcció  
Dades bancàries  
Béns i servicis subministrats o rebuts per l'afectat  
La finalitat del tractament de les dades d'este fitxer és:  
Gestió econòmica i comptable  
Gestió de factures  
Gestió de cobraments i pagaments  
Actualment es troba inscrit en l'Agència de Protecció de Dades, sota la denominació Contribuents; la inscripció indica que el fitxer té com a finalitat l'exercici de la gestió tributària en general i de la funció recaptadora en particular. Si es verifica la identitat entre el fitxer inscrit i l'actualment existent, la inscripció actual podria ser suficient, i no és necessari, consegüentment, practicar-ne novament la inscripció.  
8.2. Nivell de protecció: a les dades del fitxer Gestió econòmica i comptable els són exigibles, ex articulo 4.1 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny, únicament les mesures de seguretat de nivell bàsic.  
9. Urbanisme  
9.1. Descripció: fitxer associat a la gestió urbanística exercida per l'Ajuntament, sotmetent a tractament les dades personals necessàries per a l'expressada gestió.  
Este fitxer conté dades de persones jurídiques i físiques. Les primeres no són objecte de protecció per la Llei Orgànica de Protecció de Dades de Caràcter Personal, i sí ho són les de les persones físiques; este fitxer conté dades d'estes relatives a :  
Nom i cognoms  
DNI/NIF  
Direcció  
Minusvalidesa  
Activitat (en alguns casos)  
La finalitat del tractament de les dades d'este fitxer és, com s'ha dit, la gestió urbanística, amb el que això comporta d'expedició de llicències d'obres, d'obertura d'establiment, de cèdules d'habitabilitat etc.  
9.2. Nivell de protecció: el fitxer Urbanisme inclou dades de salut (les relatives a minusvalideses per motius de les plaques d'aparcament), a més pot contindre dades relatives a la comissió d'infraccions administratives per la qual cosa ens trobarem amb algunes de les dades compreses en els paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles, en conseqüència, mesures de seguretat de nivell alt.  
10. Policia local  
10.1. Descripció: fitxer associat a l'exercici dels servicis propis de la policia local, sotmetent a tractament les dades personals necessàries per a l'expressada gestió.  
Este fitxer conté dades de persones, físiques o jurídiques relatives a:   
Nom i cognoms  
NIF  
Direcció  
Telèfon  
Si està o no empadronat  
Data i lloc de naixement  
Edat  
Sexe  
Nacionalitat  
Nom del pare i la mare  
La finalitat del tractament de les dades d'este fitxer és facilitar la prestació dels servicis de la policia local, entre els quals es troba la tramitació de denúncies, localització de persones, gestió del mercat municipal i altres.  
El fet que la policia local forme part de les forces i cossos de seguretat fa que s'aplique a alguns dels seus fitxers, concretament als més relacionats amb la seguretat, el que disposa l'article 22 de la llei orgànica:  
1. Els fitxers creats per les forces i cossos de seguretat que continguen dades de caràcter personal que, per haver-se arreplegat per a fins administratius, hagen de ser objecte de registre permanent, estaran subjectes al règim general de la llei orgànica.  
2. La recollida i tractament per a fins policials de dades de caràcter personal per les forces i cossos de seguretat sense consentiment de les persones afectades estan limitats a aquells supòsits i categories de dades que resulten necessaris per a la prevenció d'un perill real per a la seguretat pública o per a la repressió d'infraccions penals, i han de ser emmagatzemats en fitxers específics establits a este efecte, que hauran de classificar-se per categories en funció del seu grau de fiabilitat.  
3. La recollida i tractament per les forces i cossos de seguretat de les dades, que fan referència els apartats 2 i 3 de l'article 7, podran realitzar-se exclusivament en els supòsits en què siga absolutament necessari per als fins d'una investigació concreta, sense perjuí del control de legalitat de l'actuació administrativa o de l'obligació de resoldre les pretensions formulades, si és el cas, pels interessats que corresponen als òrgans jurisdiccionals.  
4. Les dades personals registrades amb fins policials es cancel·laran quan no siguen necessàries per als esbrinaments que van motivar-ne l'emmagatzemament.  
A estos efectes, es considerarà especialment l'edat de l'afectat i el caràcter de les dades emmagatzemades, la necessitat de mantindre les dades fins a la conclusió d'una investigació o procediment concret, la resolució judicial ferma, en especial l'absolutòria, l'indult, la rehabilitació i la prescripció de responsabilitat.  
10.2. Nivell de protecció: atés que les funcions de la policia local s'orienten a garantir l'orde públic, el fitxer podrà, fàcilment, contindre dades especialment protegides (és inevitable, en tot cas, que continga dades sobre infraccions administratives, antecedents penals, pot tindre dades de salut lligades a la funció municipal de vetlar per la sanitat, higiene i seguretat?). D'esta manera, este fitxer es troba comprés en els paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles, en conseqüència, les mesures de seguretat de nivell alt.  
11. Educació i cultura  
11.1. Descripció: fitxer associat a un sistema de control administratiu de les activitats culturals i les relacions/actuacions amb els col·legis del municipi, sotmetent a tractament les dades personals necessàries per a l'expressada gestió.  
Este fitxer conté dades dels habitants relatius a:  
Nom i cognoms  
DNI/NIF  
Direcció i telèfon  
Avaluació  
La finalitat del tractament de les dades d'este fitxer és: gestió de les activitats culturals i les relacions/actuacions amb els col·legis del municipi.  
11.2. Nivell de protecció: el fitxer Educació i cultura inclou dades suficients que permeten obtindre una avaluació de la personalitat de l'individu, per la qual cosa ens trobarem amb algunes de les dades compreses en els paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles, en conseqüència, mesures de seguretat de nivell alt.  
12. Gestió d'associacions/entitats locals  
12.1. Descripció: fitxer associat a la gestió de les associacions locals, sotmetent a tractament les dades personals necessàries per a l'expressada gestió.  
Este fitxer conté dades de persones jurídiques i físiques que han transmés o adquirit un bé immoble situat dins del terme municipal en terreny de naturalesa urbana. Les dades de persones físiques objecte de protecció per la Llei Orgànica de Protecció de Dades de Caràcter Personal que es contenen en este fitxer són relatives a:   
Nom comercial  
Nom i cognoms  
DNI/NIF  
Direcció  
Telèfon   
La finalitat del tractament de les dades d'este fitxer és, com s'ha dit, la gestió de les associacions locals.  
12.2. Nivell de protecció: a les dades del fitxer Gestió d'associacions/entitats locals els són exigibles, ex articulo 4.1 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny, únicament les mesures de seguretat de nivell bàsic.  
13. Esports  
13.1. Descripció: fitxer que suporta la gestió de les distintes instal·lacions esportives, que conté les dades necessàries per a l'expressada gestió.  
Este fitxer conté dades de persones jurídiques i físiques. Les primeres no són objecte de protecció per la Llei Orgànica de Protecció de Dades de Caràcter Personal, i sí ho són els de les persones físiques; este fitxer conté dades d'estes relatives a :  
Nom i cognoms  
DNI  
Direcció  
Telèfon  
La finalitat del tractament de les dades d'este fitxer és la gestió de les distintes instal·lacions esportives.  
13.2. Nivell de protecció: la naturalesa de les actuals dades fa que per a la protecció d'este fitxer siguen exigibles, ex articulo 4.1 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny, únicament les mesures de seguretat de nivell bàsic.  
14. Jutjat de pau   
14.1. Descripció: fitxer associat a la gestió del moviment natural de la població i la gestió de resoldre problemes entre els residents del municipi, contenint les dades necessàries per a l'expressada gestió.  
Este fitxer conté dades de persones jurídiques i físiques. Les primeres no són objecte de protecció per la Llei Orgànica de Protecció de Dades de Caràcter Personal, i sí ho són les de les persones físiques; este fitxer conté dades d'estes relatives a :  
Nom i cognoms  
Edat  
Direcció  
Estat civil  
Telèfon  
Firma  
Empremta  
Discapacitat  
Dades família  
Data naixement  
Dades del part   
Dades del matrimoni   
Dades del juí   
La finalitat del tractament de les dades d'este fitxer és, com s'ha dit, gestió del moviment natural de la població i la gestió de resoldre problemes entre els residents del municipi.  
14.2. Nivell de protecció: la naturalesa de les actuals dades fa que per a la protecció d'este fitxer siguen exigibles, ex articulo 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny, les mesures de seguretat de nivell alt, per contindre dades relatives a la salut.  
15. Biblioteca  
15.1. Descripció: fitxer que suporta la gestió de la documentació que es genera a través del préstec dels distints suports i control de les reserves realitzades.  
Este fitxer conté dades de persones jurídiques i físiques. Les primeres no són objecte de protecció per la Llei Orgànica de Protecció de Dades de Caràcter Personal, i sí ho són les de les persones físiques; este fitxer conté dades d'estes relatives a :  
Nom i cognoms  
DNI  
Direcció  
Telèfon  
La finalitat del tractament de les dades d'este fitxer és la gestió de la documentació que es genera a través del préstec dels distints suports i control de les reserves realitzades.  
15.2. Nivell de protecció: la naturalesa de les actuals dades fa que per a la protecció d'este fitxer siguen exigibles, ex articulo 4.1 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny, únicament les mesures de seguretat de nivell bàsic.  
16. Gestió d'activitats/joventut  
16.1. Descripció: fitxer associat a un sistema de control administratiu de les activitats lúdiques i d'oci relacionades amb el municipi, sotmetent a tractament les dades personals necessàries per a l'expressada gestió.  
Este fitxer conté dades dels habitants relatius a:  
Nom i cognoms  
DNI/NIF  
Direcció i telèfon  
Activitat  
Premi  
La finalitat del tractament de les dades d'este fitxer és: gestió de les activitats lúdiques i d'oci.  
16.2. Nivell de protecció: el fitxer Gestió d'activitats/joventut inclou dades suficients que permeten obtindre una avaluació de la personalitat de l'individu, per la qual cosa ens trobarem amb algunes de les dades compreses en els paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles, en conseqüència, mesures de seguretat de nivell alt.  
17. Cambres de vigilància  
17.1. Descripció: fitxer que suporta la gestió del control i vigilància de l'accés als edificis.   
Este fitxer conté dades de persones jurídiques i físiques. Les primeres no són objecte de protecció per la Llei Orgànica de Protecció de Dades de Caràcter Personal, i sí ho són les de les persones físiques; este fitxer conté dades d'estes relatives a: imatge.  
La finalitat del tractament de les dades d'este fitxer és la gestió del control i vigilància de l'accés als edificis.  
17.2. Nivell de protecció: la naturalesa de les actuals dades fa que per a la protecció d'este fitxer siguen exigibles, ex articulo 4.1 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny, únicament les mesures de seguretat de nivell bàsic.  
18. Gestió OMIC   
18.1. Descripció: fitxer associat a un sistema de control administratiu dels documents pertanyents a l'oficina del consumidor, sotmetent a tractament les dades personals necessàries per a l'expressada gestió.  
Este fitxer conté únicament dades de persones físiques o jurídiques relatives a:   
Nom i cognoms  
NIF  
Direcció  
Telèfon  
Observacions  
La finalitat del tractament de les dades d'este fitxer és, com s'ha dit, el control administratiu dels documents pertanyents a l'oficina del consumidor.  
18.2. Nivell de protecció: les dades del fitxer Gestió OMIC no es troben compreses en cap dels paràgrafs 2 al 5 de l'article 4 del Reglament de Mesures de Seguretat dels Fitxers Automatitzats que continguen dades de caràcter personal aprovat per Reial Decret 994/1999, d'11 de juny; els són exigibles en conseqüència, ex articulo 4.1, únicament les mesures de seguretat de nivell mitjà.   
B) Publicar la present resolució en el DOCV, perquè en prengueu coneixement.  
Segon  
Seguir en l'expedient el procediment i tràmits legalment establits per l'ordenament jurídic vigent.  
Cosa que es fa pública perquè en prengueu coneixement i als efectes previstos en la Llei 30/1992 de Règim Jurídic de les Administracions Publiques i del Procediment Administratiu Comú i tota la normativa concordant i d'aplicació.  
Bétera, 5 de novembre de 2007.- L'alcalde: José Manuel Aloy Martínez.


Còpia Permalink ELI